অন্যায়  রণে যারা যত দড় তারা তত বড় জাতি,  সাত মহারথী শিশুরে বধিয়া ফুলায় বেহায়া ছাতি!  তোমার চক্র রুধিয়াছে আজ  বেনের রৌপ্য-চাকায়, কি লাজ!  এত অনাচার স'য়ে যাও তুমি, তুমি মহা মহীয়ান্‌ ।  পীড়িত মানব পারে না ক' আর, সবে না এ অপমান-  ভগবান! ভগবান!  ঐ দিকে দিকে বেজেছে ডঙ্কা শঙ্কা নাহি ক' আর!  ' মরিয়া'র মুখে মারণের বাণী উঠিতেছে 'মার মার!'  রক্ত যা ছিল ক'রেছে শোষণ,  নীরক্ত দেহে হাড় দিয়ে রণ!  শত শতাব্দী ভাঙেনি যে হাড়, সেই হাড়ে ওঠে গান-  ' জয় নিপীড়িত জনগণ জয়! জয় নব  উত্থান!  জয় জয় ভগবান!'